Jesen

Štef je besen

kaj je došla jesen.

I sigde pada listje

pa vulice več nesu čiste.

Od jutra je vreden radnik komunalni,

a dok dojde dimo, gazda poljoprivredni.

I jedva čeka kaj jesen prejde,

Jer imeti tuliko posla, to tak nejde.

Petar Železnjak 7.b

Jesen

Mrzlo je pesima i mačkima

dlaka ih već ne greje,

a kak pa je unda tek nam,

sonca ga se meje i meje.

Makar, nema veze,

lepo je spati dok dešć rominja,

sedeti na kauču

dok vu peći topla vatrica tinja.

Jana Kovač 7.b

Jesen

Jesen je stigla. Tamni oblaci svakoga dana vode bitku protiv bijelih oblaka i sve više ih pobjeđuju. Neko se drveće već oprašta od svojih vjernih zelenih slugu. Kesten se već danima trudi napraviti što više plodova. Grožđe je spremno za put u džemove, sokove i vina. Metle i grablje se natječu koja će od njih sakupiti više lišća. Nekim smo pticama već poželjeli sretan put dok za neke čuvamo stari kruh i sjemenke. Kaputi jedva čekaju da ih izvadimo iz svojih starih ormara, a tanje jakne su krenule na godišnji odmor. U šumama će zavladati pustoš. Gospodin Medo uzima košaru u ruke i ide tražiti plodove od kojih će se najesti prije dugog i mirnog sna. Vjeverice traže žireve i orahe za koje su napravile posebno mjesto u svojoj slatkoj i maloj duplji. Naravno, neće ih samo gledati i diviti im se, nego će ih pojesti prije sna i na proljeće. Mnoge se magle udružuju i tako povećavaju svoja radna mjesta. Vrijeme je za laganu šetnju po stazi koju tu i tamo ukrasi neki hrast ili neko drugo drvo kojem se svi dive. Neki su dimnjaci već počeli raditi. Većina dimnjaka jedva čeka da dođe dimnjačar i da ih malo poškaklja. Bundeve se dive svojim raznovrsnim haljinama i jedva čekaju da ih se lijepo postavi po dvorištu ili pored vrata.

Nela Balent 5.a